recursal/SuperWikiNEXT-32B huggingface dataset:
Vladimir Lenini 100 sünnipäevaks Tamperes peetud Lenin-sümpoosioni auks 1970 aasta aprillis ilmunud soome postimarkSoometumise aja ilminguid: Vladimir Lenini 100. sünniaastapäeva tähistamiseks Tamperes peetud Lenini sümpoosioni puhul 1970. aasta aprillis ilmunud Soome postmark. See oli esimene välisriigi isikut kujutav Soome postmark.
**Finlandiseerumiseks** (saksa keeles *Finnlandisierung*; rootsi keeles *finlandisering*) ehk **soometumiseks** (soome keeles *suomettuminen*) nimetatakse Soome poliitikat, mil pärast vaherahu sõlmimist Nõukogude Liiduga Teises maailmasõjas tegi Soome iseseisvuse säilitamise nimel ja hiljem majandusliku kasu nimel tihedat koostööd Nõukogude Liiduga, hoidudes vastandumistest Nõukogude Liidule ja sotsialismileeri riikidele (Saksa Demokraatlikule Vabariigile, Poola Rahvavabariigile, Tšehhoslovakkiale), hoolimata oma ametlikust neutraliteedipoliitikast.

Soome sai oma tooteid idaturul turustada üsna lihtsalt. Vastu saadi vajalikku toorainet ja tehnoloogiat, mida mujalt võis olla keerulisem või kallim saada, näiteks tuumareaktoreid.

Soome ja Nõukogude Liidu nn eriliste suhete aluseks oli 1948. aastal sõlmitud nn sõpruse, koostöö ja vastastikuse abistamise leping, samuti Soome kogemused Talvesõja päevilt, kui Soome oli sunnitud, vaatamata Euroopa ja Skandinaavia riikide abilubadustele, pidama sõda oma iseseisvuse eest üksinda.

11. septembril 1945 andis Soome demokraatlikult valitud parlament seaduse, mis tagasiulatuvalt kriminaliseeris Nõukogude-vastase "sõjapoliitika". Endine president Risto Ryti mõisteti kümneks aastaks vangi, peale tema mõisteti vanglakaristus kahele endisele peaministrile, neljale ministrile ja ühele saadikule.

Nihe soomlaste suhtumises naaberriiki hakkas toimuma hiljemalt 2022. aasta Venemaa sissetungi ajal Ukrainasse, mis võimaldas soomlastel võrrelda seda Talvesõjaga.

Vaata ka
--------

* Urho Kaleva Kekkonen
* Neutraliteet
* Paasikivi-Kekkoneni joon

Soome neutraalse riigina luuretegevuse tallermaa
------------------------------------------------

* KGB
* NSV Liidu Soome Saatkonna sekretär Viktor Vladimirov
* Stasi
* CIA
* SIS
* BND
* Säpo
* Supo
	+ Jaakko Laakso, Mats Dumellin

Viited
------

1. ↑  Hannes Walter. *Sõdadest lähemal ja kaugemal*. Tallinn 2012. Lk 231
2. ↑  John Simpson (6.03.2022). "War in Ukraine: Russian invasion fuels Finnish support for Nato". *BBC News* (inglise). Vaadatud 6.03.2022. Viewed from Finland, there are some striking similarities between the attack on Ukraine and the invasion of Finland in 1939 - the Winter War, as it's known.
3. ↑  "Supon historia: Viktor Vladimirov oli KGB:n salamurhaosaston päällikkö". Originaali arhiivikoopia seisuga 30. august 2009. Vaadatud 28. augustil 2009.

Välislingid
-----------

* Lauri Hussar. "Venetuv Eesti." *Postimees* 19. veebruar 2018.
Craig Anderson 2013. aastal Ottawa Senatorsi väravavahina
**Craig Peter Anderson** (sündinud 21. mail 1981 Park Ridge'is Illinoisis) on USA jäähokimängija, kes mängib väravavahina NHL-i klubis Buffalo Sabres.

Aastatel 1998–2001 mängis ta Ontario Hockey League'i klubis Guelph Storm. Hooajal 2000–01 valiti ta liiga parimaks väravavahiks.

1999. aastal valis Calgary Flames ta NHL-i *draft* '​is 77. valikuna, kuid Flamesiga ta lepingut ei sõlminud. Kaks aastat hiljem valis Chicago Blackhawks ta *draft* '​is 77. valikuna. Hooajal 2001–02 mängis Anderson American Hockey League'is (AHL) Blackhawksi tütarklubis Norfolk Admirals. NHL-is debüteeris ta 30. novembril 2002 mängus Chicago Blackhawksi vastu, kui sekkus mängu Jocelyn Thibault' asemele. Esimest korda kuulus ta NHL-is algkoosseisu järgmisel päeval mängus Mighty Ducks of Anaheimi vastu.

Aastatel 2006–2009 kuulus ta Florida Panthersi ridadesse. Hooajal 2007–08 oli ta NHL-is parima tõrjeprotsendiga väravavaht (93,5%). 2009. aasta juulis sõlmis ta kaheaastase lepingu Colorado Avalanche'iga. 2011. aasta veebruaris kaubeldi Anderson Ottawa Senatorsi. Senatorsi meeskonnas mängis ta kokku kümnel hooajal ning sinna sisse jäi ka tema NHL-i karjääri kõige edukam periood. Hooajal 2012–2013 lasi ta endale lüüa keskmiselt 1,69 väravat mängus ja oli selle näitaja poolest hooaja parim väravavaht. Samuti oli ta samal hooajal taas parima tõrjeprotsendiga väravavaht (94,1%). Neljal korral mängis ta Senatoriga Stanley karika väljalangemismängudes. Parimaks tulemuseks jäi Idakonverentsi finaali jõudmine hooajal 2016–17. Sama hooaja lõpus pälvis Anderson Bill Masterton Memorial Trophy.

2021. aasta jaanuaris sõlmis ta üheaastase lepingu Washington Capitalsiga. Hooajal 2020–21 oli ta Capitalsis kolmas valik väravavahi kohale, saades hooaja jooksul kirja neli mängu põhiturniiril ja kaks mängu väljalangemismängudes. 2021. aasta juulis sõlmis ta üheaastase lepingu Buffalo Sabresiga.

USA jäähokikoondise koosseisus osales Anderson 2006. ja 2008. aasta maailmameistrivõistlustel.

Viited
------

1. ↑   (vaadatud 27.4.2022)
2. ↑  "Sabres ink Anderson to one-year deal". nhl.com. 28.7.2021. Vaadatud 27.4.2022

Välislingid
-----------

* Craig Anderson NHL.com lehel
* Craig Anderson hockeydb.com lehel

| * v
* r
Buffalo Sabres |
| --- |
| 
**Väravavahid**: Craig Anderson **·** Eric Comrie **·** Ukko-Pekka Luukkonen |
| 
**Kaitsjad**: Jacob Bryson **·** Kale Clague **·** Rasmus Dahlin **·** Henri Jokiharju **·** Ilja Ljubuškin **·** Lawrence Pilut **·** Owen Power **·** Mattias Samuelsson **·** Riley Stillman |
| 
**Ründajad**: Dylan Cozens **·** Zemgus Girgensons **·** Jordan Greenway **·** Vinnie Hinostroza **·** Tyson Jost **·** Peyton Krebs **·** Casey Mittelstadt **·** Kyle Okposo (*C*) **·** Victor Olofsson **·** JJ Peterka **·** Jack Quinn **·** Jeff Skinner **·** Tage Thompson **·** Alex Tuch |
**Couvin** (prantsuse [ku.vɛ̃]) on linn ja vald Belgias Valloonia piirkonnas Namuri provintsis.

Asulad
------

Tournai' järel pindalalt Belgia suuruselt teise valla piiridesse kuuluvad järgmised asulad: Couvin, Aublain, Boussu-en-Fagnes, Brûly, Brûly-de-Pesche, Cul-des-Sarts, Dailly, Frasnes-lez-Couvin, Gonrieux, Mariembourg, Pesche, Petigny, Petite-Chapelle ja Presgaux.

* PetignyPetigny
* Cul-des-SartsCul-des-Sarts
* MariembourgMariembourg
* PresgauxPresgaux
* Eau Noire'i jõgiEau Noire'i jõgi
*

Viited
------

1. ↑  Wettelijke Bevolking per gemeente op 1 januari 2018, vaadatud 9.03.2019.

Välislingid
-----------

 Couvin – pildid, videod ja helifailid Wikimedia Commonsis
* Koduleht (prantsuse keeles)

Namuri provintsi vallad

Andenne **·** Anhée **·** Assesse **·** Beauraing **·** Bièvre **·** Cerfontaine **·** Ciney **·** Couvin **·** Dinant **·** Doische **·** Éghezée **·** Fernelmont **·** Floreffe **·** Florennes **·** Fosses-la-Ville **·** Gedinne **·** Gembloux **·** Gesves **·** Hamois **·** Hastière **·** Havelange **·** Houyet **·** Jemeppe-sur-Sambre **·** La Bruyère **·** Mettet **·** Namur **·** Ohey **·** Onhaye **·** Philippeville **·** Profondeville **·** Rochefort **·** Sambreville **·** Sombreffe **·** Somme-Leuze **·** Viroinval **·** Vresse-sur-Semois **·** Walcourt **·** Yvoir
**Bianca Mikovitš** (s. Sepp; sündinud 28.12.1974 Tartus) on eesti ajakirjanik. Tema poeg on Karl Mikovitš.

Paavst Franciscus tervitamas lennukis ajakirjanikke, kelle hulgas saab käepigistuse ka Bianca Mikovitš.**Paavst Franciscus** tervitamas lennukis ajakirjanikke, kelle hulgas saab käepigistuse ka Bianca Mikovitš.
Töötanud reporterina ajalehtedes Virumaa Teataja ning Järva Teataja, aastast 2008 Maalehe ajakirjanik ja toimetaja. Mitmed intervjuud ja artiklid ilmusid koostöös Jüri Aarmaga.

**Bianca Mikovitš** õppis Tartu Teoloogia Akadeemias usuteadust ja lisaerialana Tartu Ülikoolis ajakirjandust ning lõpetas 2019. aastal EELK Usuteaduse Instituudis luterliku teoloogia erialal. Diplomitöö käsitles kirikutega seotud temaatika kajastamist suuremates Eesti ajalehtedes. 

2019. aastast EELK Usuteaduse Instituudi magistrant.

##### Valik artikleid:

* Otsereportaaž paavsti lennukist: ja siis tuli tema, üleni valges!

* Päev presidendi sabas: minust nad sinna kirmaskile maha jäid
* GALERII | Obinitsa suvine suursündmus — hauad kaetud kui äkked, kalmistul tuhanded inimesed, meeleolu ülihea
* Abruka ahjuga regi soosib visiitabielusid
* Sigaretimuula ootab Ivangorodi poes nuga
* Ja nii meie Veski Jaanist modell saigi!
* Talv Osmussaarel: kes saarel, see saarel
* Minu sõber Jüri Aarma ja mõnda vahvat meie elus

##### Koos Jüri Aarmaga:

* EVE PÄRNASTE: kui ma vaatan toimuvat, siis "pettumus" on vähe öeldud
* Eri Klasi viimane intervjuu Maalehele: võitlen iga hinna eest, võitlen lõpuni
* Tanel Padari tärmin: beebi ja bakalaureus neljakümnendaks eluaastaks
|  |  |
| --- | --- |
|  |  *See artikkel räägib Inglismaa ja Šotimaa kuningast, teiste samanimeliste valitsejate kohta vaata lehekülge Charles II (täpsustus).* |

---

**Charles II** (29. mai 1630 – 6. veebruar 1685) oli Inglismaa ja Šotimaa kuningas alates 1660. aastast (*de iure* alates Charles I hukkamisest 1649. aastal) kuni surmani. Ta oli Charles I poeg ja James II vend.

Charles II sai võimule pärast seda, kui puritaanide juht Oliver Cromwell oli surnud ja tema poeg Richard Cromwell võimust loobuma sunnitud. Londonisse marssinud Šoti armee kutsus Charlesi Inglise troonile ning Stuartite dünastia võim taastus. Charles püüdis samuti saavutada absolutismi, kuid edutult, ta ei leidnud endale piisavat toetajaskonda. Parlamendi roll oli üpris suur, siiski oli kuningal riigiasjade otsustamisel oluline osa. Charles toetas parlamendi poolt põlatud katoliiklasi ning astus surivoodil koguni sellesse usku. Ta oli suhteliselt ebapopulaarne valitseja, ent tema järeltulijast vend James II osutus inglise üldsusele veelgi vastumeelsemaks.

Abielu ja lapsed
----------------

Charles II oli abielus Braganza Catherine'iga, kes oli aga viljatu ning kellega tal lapsi polnud.

Väljaspool abielu sai Charles II paljude armukestega mitmeid lapsi.

|  |  |  |
| --- | --- | --- |
| Eelnev**Charles I** | **Inglismaa, Šotimaa ja Iirimaa kuningas**1660 (1649) – 1685 | Järgnev**James II** |
Connor Roberts Walesi koondises 2021. aasta EM-il
**Connor Richard Jones Roberts** (sündinud 23. septembril 1995 Neathis) on Walesi jalgpallur, kes mängib paremkaitsjana Inglismaa Premier League'i klubis Burnley ja Walesi jalgpallikoondises.

2004. aastal liitus ta Swansea City noorteakadeemiaga. Hooajal 2015–16 mängis ta laenul Inglismaa tugevuselt neljanda liiga klubis Yeovil Town, hooajal 2016–17 Inglismaa tugevuselt kolmanda liiga klubis Bristol Rovers ja hooaja 2017–18 esimeses pooles Inglismaa esiliiga klubis Middlesbrough. Swansea City meeskonnas debüteeris Roberts hooajal 2017–18 Inglismaa kõrgliigas. Klubi põhimeeskonnas mängis ta alates hooajast 2018–19. Hooajal 2020–21 valiti ta Swansea City hooaja parimaks mängijaks.

2021. aasta augustis sõlmis ta nelja-aastase lepingu Burnleyga.

Walesi jalgpallikoondises debüteeris Roberts 2018. aasta märtsis mängus Uruguay vastu. Koondisekarjääri esimese värava lõi ta sama aasta 6. septembril UEFA Rahvuste Liiga mängus Iirimaa vastu. 2021. aasta Euroopa meistrivõistluste teises alagrupimängus 16. juunil lõi ta värava Türgi vastu.

Viited
------

1. ↑  "Connor Roberts: Burnley sign Wales defender from Swansea". BBC Sport. 31.8.2021. Vaadatud 21.2.2022

| * v
* r
Walesi koondis  –  UEFA Euro 2020 |
| --- |
| 

* 1 Hennessey
* 2 Gunter
* 3 N. Williams
* 4 B. Davies
* 5 Lockyer
* 6 Rodon
* 7 Allen
* 8 Wilson
* 9 T. Roberts
* 10 Ramsey
* 11 Bale (c)
* 12 Ward
* 13 Moore
* 14 C. Roberts
* 15 Ampadu
* 16 Morrell
* 17 Norrington-Davies
* 18 J. Williams
* 19 Brooks
* 20 James
* 21 A. Davies
* 22 Mepham
* 23 Levitt
* 24 Cabango
* 25 Colwill
* 26 Smith
* Treener: Page

 | Wales |

| * v
* r
Wales koondis  –  2022. aasta jalgpalli maailmameistrivõistlused |
| --- |
| 

* 1 Hennessey
* 2 Gunter
* 3 N. Williams
* 4 B. Davies
* 5 Mepham
* 6 Rodon
* 7 Allen
* 8 Wilson
* 9 Johnson
* 10 Ramsey
* 11 Bale (c)
* 12 Ward
* 13 Moore
* 14 Roberts
* 15 Ampadu
* 16 Morrell
* 17 Lockyer
* 18 J. Williams
* 19 Harris
* 20 James
* 21 A. Davies
* 22 Thomas
* 23 Levitt
* 24 Cabango
* 25 Colwill
* 26 Smith
* Treener: Page

 | Wales |
|  |  |
| --- | --- |
|  |  *See artikkel on oma arengu lõppjärku jõudnud tähest; moevõistluse kohta vaata artiklit SuperNoova; Eestis tegutseva ansambli kohta vaata artiklit Supernova; 1965. aasta filmi kohta vaata artiklit Supernoova (film).* |

---

SN 1994D (hele täpp all vasakul) on pildil eredam kui tema kodugalaktika NGC 4526
Kepleri supernoova (SN 1604)
**Supernoova** on oma arengu lõppjärku jõudnud täht, mille plahvatuse tagajärjel tähe heledus kasvab hetkeliselt miljoneid kordi. Plahvatuse tulemusel võib tekkida ülitihe objekt (neutrontäht, must auk), energiahulk on võrreldav Päikese poolt kogu tema eluea jooksul kiiratava energia hulgaga.

Supernoova võib tekkida vähemalt 8–10 korda Päikesest massiivsemast üksiktähest või kaksiktähest. Massiivse üksiktähe korral on plahvatuse põhjuseks tuumkütuse lõppemine tähe sisemuses, tähe keskmest lähtuv kiirgusrõhk lakkab, järgneb tähe gravitatsiooniline kollaps, mis põhjustabki supernoova plahvatuse. 

Kaksiktähe korral on üksikud tähe komponendid väiksema massiga kui supernoova tekkeks vaja. Suurema massiga täht areneb kiiremini, tuumkütus saab otsa ning tekib valge kääbus ehk tihe ja kuum jäänuktäht, milles enam energiat juurde ei tekki. Kui komponentide vahekaugus on piisavalt väike, hakkab osa teise tähe ainest gravitatsiooni mõjul valgele kääbusele voolama. Aine surutakse kääbuse pinna lähedal tugevas gravitatsioonis kokku ning selle temperatuur tõuseb. Kui aine juurdevoolu jätkudes ületab kääbuse mass 1,4 Päikese massi, algab äkiline kogu kääbust hõlmav termotuumareaktsioon ning kääbus hävib supernoova plahvatuses. 

Viimase tuhande aasta jooksul on Linnuteel vaadeldud ainult kolme palja silmaga nähtavat supernoovat, kuid teleskoobiga teisi galaktikaid vaadeldes on neid nähtud enam. Seni viimane palja silmaga nähtav Linnutee supernoova oli 1604. aastal vaadeldud Kepleri supernoova.

Supernoovasid
-------------

* SN 185
* SN 1006
* SN 1054
* SN 1572
* SN 1604
* SN 1987A
* SN 2003fg
* SN 2004dj
* SN 2006X
* SN 2008D

Viited
------

1. ↑  "What Is a Black Hole?". *NASA*. Vaadatud 10. november 2018.
2. ↑  "What Is a Supernova?". *Space.com*. Vaadatud 10. november 2018.
3. ↑  "Dead Stars Once Hosted Solar Systems". *Space.com*. Vaadatud 10. november 2018.
4. ↑  "The Last Supernova: 400-Year-Old Explosion Imaged". *Space.com*. Vaadatud 10. november 2018.

Välislingid
-----------

* Arvutisimulatsioon supernoovaplahvatusest
* Astronoomid avastasid universumi kaugeima supernoova, 9. juuli 2009
Supertramp 1971. aastal
Supertramp 1980. aastal
**Supertramp** oli briti ansambel, mis asutati Londonis 1970. aastal. Ansambli laulude autorid olid peamiselt Roger Hodgson (laul, klahvpillid, kitarr) ja Rick Davies (laul, klahvpillid). Nende muusikat iseloomustab progressiivse roki ja popmuusika segamine. Nende helikeelele on iseloomulik ka Wurlitzeri elektriklaveri kasutamine.

Ansambel tegutses aastatel 1970–1988, 1996–2002, 2010–2011 ja 2015.

Suurima edu saavutas ansambel 1979. aastal ilmunud albumiga "Breakfast in America". Nende tuntuimate hittide seas on "The Logical Song", "Breakfast in America", "Goodbye Stranger", "Take the Long Way Home", "Dreamer" ja "Give a Little Bit".

Diskograafia
------------

* *Supertramp* (1970)
* *Indelibly Stamped* (1971)
* *Crime of the Century* (1974)
* *Crisis? What Crisis?* (1975)
* *Even in the Quietest Moments...* (1977)
* *Breakfast in America* (1979)
* *...Famous Last Words...* (1982)
* *Brother Where You Bound* (1985)
* *Free as a Bird* (1987)
* *Some Things Never Change* (1997)
* *Slow Motion* (2002)

Välislingid
-----------

*
**Superstringiteooria** (inglise keeles *superstring theory*) on stringiteooria supersümmeetriline üldistus teoreetilises füüsikas. Superstringiteooria on katse seletada kõiki looduses eksisteerivaid osakesi ja fundamentaaljõude ühes teoorias, modelleerides neid pisitillukeste supersümmeetriliste stringide vibratsioonina.

Supersümmeetria sissetoomise stringiteooriatesse tingisid olenevalt nende viiside tehnilistest iseärasustest viie erineva superstringiteooria (tüüp I, tüübid IIA ja IIB ning kaks heterootilist stringiteooriat) tekkimise. Selle tagajärjel tekkinud huvi kasvu stringiteooria vastu nimetatakse esimeseks superstringirevolutsiooniks. Kõik need mudelid realiseeritakse 10-mõõtmelises aegruumis, kuid nad erinevad stringispektrite ja sümmeetria kalibratsioonirühmade poolest. 

1970. aastatel loodud ja 1980. aastatel arendatud 11-mõõtmelise supergravitatsiooni konstruktsioon ning faasimuutujate ebatavalised topoloogilised duaalsused stringiteoorias viisid 1990. aastate keskel teise superstringirevolutsioonini. Alates teisest superstringirevolutsioonist peetakse kõiki viit erinevat superstringiteooriat ühe fundamentaalse teooria (M-teooria) erinevateks piirjuhtudeks.

Ajalugu
-------

Esimesele superstringirevolutsioonile pani aluse Michael Greeni ja John Schwarzi 1984. aasta avastus, et I tüüpi stringiteoorias anomaaliad taanduvad. Selle taandumise mehhanismi nimetatakse Greeni-Schwarzi mehhanismiks. Heterootilise stringiteooria töötasid 1985. aastal välja Princetoni füüsikud David Gross, Jeffrey Harvey, Emil Martinec ja Ryan Rohm. 1990. aastatel Edward Witteni, Joseph Polchinski, Juan Maldacena jt füüsikute kaalukad tööd panid aluse teisele superstringirevolutsioonile.

Vaata ka
--------

* Superstringirevolutsioonid

Kirjandus
---------

* Michael B. Green, John H. Schwarz, Edward Witten. *Superstring Theory. Vol. 1, Introduction*. Cambridge Monographs on Mathematical Physics. Cambridge, UK: Cambridge University Press, 1988, ISBN 978-0521357524
* Michael B. Green, John H. Schwarz, Edward Witten. *Superstring Theory. Vol. 2, Loop Amplitutes, Anomalies and Phenomenology*. Cambridge, UK: Cambridge University Press, 1988, ISBN 978-0521357531
|  |
| --- |
|  |
| Medalikohad |
| Aafrika rahvaste karikavõistlused |
| **Kuld** | 2022 |  |
| **Hõbe** | 2019 |  |

**Cheikhou Kouyaté** (sündinud 21. detsembril 1989 Dakaris) on Senegali jalgpallur, kes mängib keskpoolkaitsjana Inglismaa kõrgliigaklubis Nottingham Forest ja Senegali jalgpallikoondises. Ta on koondise kapten.

Ta alustas klubikarjääri kodulinnas Dakaris. 2006. aastal suundus ta Belgiasse, liitudes RWDM Brusselsiga. Alates hooajast 2009–10 mängis ta Belgia suurklubis Anderlecht, kellega tuli neli korda Belgia meistriks.

2014. aasta juunis sõlmis ta nelja-aastase lepingu Inglismaa kõrgliigaklubiga West Ham United. Seal mängis Kouyaté kokku neli hooaega.

2018. aasta augustis liitus ta Crystal Palace'iga, ja mängis seal samuti neli hooaega.

2022. aasta augustis sõlmis ta kaheaastase lepingu äsja Inglismaa kõrgliigasse tõusnud Nottingham Forestiga.

Kouyaté tegi debüüdi Senegali jalgpallikoondises 2012. aastal. Samal aastal kuulus ta Senegali võistkonda 2012. aasta suveolümpiamängudel. Ta on kuulunud Senegali koondisse 2018. aasta maailmameistrivõistlustel ning neljadel Aafrika rahvaste karikavõistlustel. 2022. aastal tuli ta Senegali koondisega Aafrika meistriks.

Saavutused
----------

Anderlecht
* Belgia liiga: 2009–10, 2011–12, 2012–13, 2013–14
* Belgia superkarikas: 2010, 2012, 2013

Viited
------

1. ↑  "Crystal Palace sign Cheikhou Kouyaté and close on Swansea's Jordan Ayew". theguardian.com. 1.8.2018. Vaadatud 3.3.2019
2. ↑  "Cheikhou Kouyaté checks in".

| * v
* r
Senegali koondis  –  2018. aasta jalgpalli maailmameistrivõistlused |
| --- |
| 

* 1 Diallo
* 2 Mbengue
* 3 Koulibaly
* 4 Kara
* 5 Gueye
* 6 Sané
* 7 Sow
* 8 Kouyaté (c)
* 9 Diouf
* 10 Mané
* 11 N'Doye
* 12 Sabaly
* 13 A. N'Diaye
* 14 Konaté
* 15 Sakho
* 16 K. N'Diaye
* 17 Badou
* 18 Sarr
* 19 Niang
* 20 Keita
* 21 Gassama
* 22 Wagué
* 23 Gomis
* Treener: Cissé

 | Senegal |

| * v
* r
Senegali koondis  –  2022. aasta jalgpalli maailmameistrivõistlused |
| --- |
| 

* 1 S. Dieng
* 2 F. Mendy
* 3 Koulibaly (c)
* 4 P. Cissé
* 5 I. Gueye
* 6 N. Mendy
* 7 Jackson
* 8 Kouyaté
* 9 Dia
* 10 N'Diaye
* 11 Ciss
* 12 Ballo-Touré
* 13 Ndiaye
* 14 Jakobs
* 15 Diatta
* 16 É. Mendy
* 17 P. Sarr
* 18 I. Sarr
* 19 Diédhiou
* 20 B. Dieng
* 21 Sabaly
* 22 Diallo
* 23 Gomis
* 24 Name
* 25 Loum
* 26 P. Gueye
* Treener: Cissé

 | Senegal |
**Forint** on Ungari rahaühik. 

Forint oli Ungaris kasutuses 1867–1892 ja uuesti alates 1946. aastast. 1946 vahetas ta välja pengö, mis hüperinflatsiooni tõttu oma väärtuse kaotas.

ISO 4217 kood on **HUF** ning kasutatav lühend on **Ft**.

Forint sai nime Firenzes alates 1252 vermitud kuldmüntide floriinide järgi. Ungaris võttis kuldmündid kasutusele Károly I 1325.

Pärast forinti kasutuselevõtmist oli nende kurss palju aastaid stabiilne. See aitas suurendada sotsialistliku riigikorra populaarsust. Sotsialistliku riigikorra lagunedes kaasnes sellega taas inflatsioon 1990. aastatel. Kui 1. jaanuaril 1990 maksis 1 naelsterling 100 forintit ja 1 USA dollar 62,5 forintit, siis 1. jaanuaril 2001 jõudis forint oma kõige nõrgema kursini: naelsterling maksis 417,7 ja dollar 279,62 forintit. Hiljem on forint mõlema mainitud valuuta suhtes märgatavalt tugevnenud.

Üks forint jaguneb 100 filleriks (*fillér*), kuid need ei ole alates 1999 enam käibel.

Mündid
------

Mündid on väärtuses 5, 10, 20, 50, 100 ja 200 Ft. Kuni 29. veebruarini 2008 olid käibel 1- ja 2-forintilised mündid, mida saab Ungari keskpangas vahetada kuni 28. veebruarini 2013.

Rahatähed
---------

Paberrahatähed on väärtuses 500, 1000, 2000, 5000, 10 000 ja 20 000 Ft. Kõigi mõõdud on 154×70 mm. Kuni 2009. aasta novembrini oli käibel ka 200-forintine, mida nüüd pangad kuni 16. novembrini 2029 välja vahetavad. Lisaks vahetavad pangad välja 1000-forintiseid, millel puudub hologrammriba, kuni 31. augustini 2027.

| Rahatäht | Esikülje pilt | Esikülg | Tagakülje pilt | Tagakülg |
| --- | --- | --- | --- | --- |
| 200 forintit |  | Róbert Károly |  | Diósgyőri kindlus |
| 500 forintit |  | Ferenc II Rákóczi |  | Sárospataki kindlus |
| 1000 forintit |  | Mátyás I |  | Heraklese kaev Visegrádis |
| 2000 forintit |  | Gábor Bethlen |  | Gábor Bethlen teadlaste keskel |
| 5000 forintit |  | István Széchenyi |  | Széchenyi loss Nagycenkis |
| 10 000 forintit |  | István I |  | Esztergomi vaade |
| 20 000 forintit |  | Ferenc Deák |  | Vana parlamendihoone Budapestis |

Valuutakursid
-------------

|  |  |  |
| --- | --- | --- |
| Seisuga 1. detsember 2006:
* 1 EUR = 255,7 HUF
* 1 GBP = 380 HUF
* 1 USD = 192 HUF
 | Seisuga 8. august 2011:
* 1 EUR = 274,68 HUF
* 1 GBP = 314,61 HUF
* 1 USD = 191,60 HUF
 | Seisuga 11. september 2012:
* 1 EUR = 284,57 HUF
* 1 GBP = 356,18 HUF
* 1 USD = 222,29 HUF
 |
| Seisuga 15. juuli 2016:
* 1 EUR = 314,7 HUF
* 1 GBP = 379,06 HUF
* 1 USD = 282,52 HUF
 |

Välislingid
-----------

|  |  |
| --- | --- |
|  | Pildid, videod ja helifailid Commonsis: **Ungari rahad** |

* Ungari Panga koduleht
* Trükikoja koduleht
**Form** on Eesti *metal*-ansambel, mis viljeleb eksperimentaalset *black metal*'it. Ansambli asutas 2007. aastal Tartus klahvpillimängija Arhitekt.

Enamik bändiliikmetest kannavad artistinimesid. Laulutekstid keskenduvad inimese ja (tehis-) keskkonna suhetele, ammutades inspiratsiooni nii kujuteldavatest kui ka reaalsetest maastikest. Form pöörab fotodel, muusikavideotes ja esinemistel suurt tähelepanu ansambli visuaalsele poolele.

Form avaldas oma esimese neljaloolise demoplaadi 2009. aastal. Sellel olev lugu "Aerial" ilmus 2010. aastal välja antud ekstreem-*metal*'i kogumikul "Lumi" (plaadifirma Trash Can Dance). 2020. aasta detsembris osales Form Tartu *metal*-ansamblite ühisplaadil "Tarbathian Fortress" (plaadifirma Warhorn Records). Samal kuul ilmus bändi esimene täispikk album "Aerosols And Dust Particles" (2020) kokku üheksa looga. Tegutsemisaja jooksul on Form teinud muusikavideod lugudele "Kuradisild" ja "Hometown". *Metal*'i kõrval on ansambel katsetanud elektrooniliste helide ja *ambient*-muusikaga – seda tehakse nimekuju "ForMe" all.

Form kuulub Tartu *black metal*'i ansamblite loomingulisse rühmitusse Pergerus. Ansambli muusikud on tegevad teisteski Tartu kollektiivides (Langenu, Mortferus, Ulguränd, Vikat jt).

Koosseis
--------

* Arhitekt – vokaalid, klahvpillid, kitarrid (varasematel lindistustel)
* Koljat – trummid
* Maddy – basskitarr
* Henry – kitarr
* Anto – kitarr
* Rebeca - vokaalid

Diskograafia
------------

* Demo 2009 (demo, 2009)
* ForMe (EP, 2010)
* Aerosols and dust particles (LP, 2020)

Viited
------

1. ↑  "Pergeruse rühmituse voldik, 2012".
2. ↑  Form Metal-Archives'is
3. ↑  Trash Can Dance - "Lumi"
4. ↑  "Tartu põrandaaluse traadimuusika kogukond avaldas ühisalbumi". *Postimees*. 21. detsember 2020. Vaadatud 05.01.2021.
5. ↑  "Aerosols And Dust Particles". *Formi ametlik Bandcamp leht*. 27.12.2020. Vaadatud 05.01.2020.
6. ↑  Form - "Kuradisild" muusikavideo Youtube'is
7. ↑  Form - "Hometown" muusikavideo Youtube'is
8. ↑  ForMe - "Hämarikuaegne" kontsertvideo Youtube'is
9. ↑  Pergerus - Tarbatu Black Metali Ordu

Välislingid
-----------

* Form Facebookis
* Form Metal-Archivesis
* Form Bandcampis
**Gnoosis** (kr γνῶσις: *gnō̂sis*) on taipamine, teadmine. Gnoosis tähendab inimvaimu avanemist millegi uue mõistmiseks. Antiikses hellenistlikus maailmas oli gnoosis jumalike saladuste taipamine, tundmine. Gnoosis oli gnostitsismiks nimetatud usuliste suundumuste keskne mõiste.

Gnostitsism (kui "teadmise usund") tekkis Vahemereruumi idaosas ja levis meie ajaarvamise esimestel sajanditel Rooma impeeriumi erinevates piirkondades. Ühe oma haru, maniluse ehk manihheismi näol levis liikumine laialdaselt ka Sassaniidide (ehk Uus-Iraani) riigis, jõudes misjonäride kaudu Hiinasse. Gnoosisel on palju kokkupuutepunkte algkristluse, ja teiste Rooma keisririigis levinud usunditega (judaism, müsteeriumikultused) ja filosoofiasüsteemidega, eriti keskmise platonismiga.

Gnostiline suundumus on iseloomulik kõikidele religioonidele. Gnoosise esilekerkimine toimus pärast I maailmasõda, kui Euroopas tehti katseid levitada (hääbunud) idamaiseid usundeid. 20. sj. lõpus kasutasid gnoosist New Age jt sarnased liikumised.

Kirjandust eesti keeles
-----------------------

* Kurt Rudolph "Gnoosis: Ühe hilisantiikaegse usundi olemus ja ajalugu". Saksa keelest tõlkinud Jaan Lahe, Jana Lahe ja Marju Lepajõe, saatesõna Jaan Lahe. Tallinna Ülikooli Kirjastus, Tallinn 2014. 552 lk; ISBN 9789985587911

Vaata ka
--------

* gnostitsism
*Capilla abierta* Tlalmanalcos
Pühale Joosepile pühitsetud *capilla abierta* Cuernavaca katedraali kõrval
***Capilla abierta*** on vaid Mehhikole iseloomulik kristlik sakraalehitise tüüp, mis kujutab endast avatud ruumiga vabaõhukabelit. Kabeli ruum koosneb ainult mõned astmed maapinnast kõrgemal asuvast ja vaateplatsi suunas avanevast altariruumist ja vahel selle kõrvalruumidest ning mõnikord on nende ees arkaaditaoline transeptiga võrreldav lahtine sammaskoda. Neid ehitisi püstitati valdavalt 16. sajandil pärast Mehhiko vallutamist ja nende eesmärgiks oli võimaldada teenida missat ja õpetada kristlikke dogmasid korraga suurele hulgale põliselanikele; traditsioonilised kirikud osutusid selle jaoks liiga väikesteks, need olid ette nähtud hispaanlastele ja nende perekondadele ning *capillas abiertas* oli selle kitsaskoha lahendus.

*Capilla abierta*'t on peetud kohalikele tavadele kohandatud ruumiks selles mõttes, et nii vabaõhukabeli missa puhul kui ka teokalli platvormil läbi viidavas tseremoonias toimub kogu rituaal lageda taeva all, ainult rituaali läbi viiv preester üksi jääb ehitise katuse alla, ja usklikud on kogunenud toimuvat jälgima sakraalhoone esisele platsile.

Pildid
------

* *Capilla abierta* Otumba kiriku kõrval
* Tzintzuntzani Püha Franciscuse kloostri kabel Michoacáni osariigis
* *Capilla abierta* Tlaxcala San Francisco de Asísi kloostris
* Maní San Miguel Arcángeli kirik koos kabeliga Yucatanis
* *Capilla abierta* varemed Dzibilchaltúnis

Vaata ka
--------

* *Capilla posa*

Viited
------

1. ↑  Capilla abierta de Teposcolula. - Hidden Architecture
**Caprera** (sardi keeles *Caprèra*) on Itaaliale kuuluv saar Vahemeres, Sardiinia saare kirderanniku lähistel. Caprera asub Sardiinia maakonna Olbia-Tempio provintsis La Maddalena vallas, Gallura ajaloolis-geograafilises piirkonnas.

Maddalena saarestikku suuruselt teise saare pindala on 15,7 km². Saare rannajoone pikkus on 45,5 km ning suurim pikkus 8,75 km ja laius 3,5 km. Tänapäeval kasvab valdavalt graniidist pinnaga saarel rohkesti mände. Suurem osa hõredalt asustatud saare elanikest elab saare edelaosas paikneva Stagnali lahe kaldal asuvas Stagnali fraktsioonis.

Naabruses asuva La Maddalena saarega ühendab Caprerat 600 meetri pikkune teetamm, mille keskel on sild.

Porto Palmas asub 1967. aastal asutatud Carpara purjespordikeskus.

Saart hõlmab 1994. aastal moodustatud Maddalena saarestiku rahvuspark.

Garibaldi
---------

1856. aasta lõpul ostis Giuseppe Garibaldi vennalt saadud päranduse eest saare põhjapoolse osa. Garibaldi veetis saarel oma viimased eluaastad ja on saarele ka maetud. Rahvuskangelase mälestuseks on saarel avatud muuseum.

2007. aasta 12. mail startis saarelt Garibaldi kahesajandale sünniaastapäevale pühendatud 90. Giro d'Italia.

* Garibaldi haudGaribaldi haud
* Garibaldi ehitatud La Casa Bianca ('valge maja'), praegu muuseumGaribaldi ehitatud La Casa Bianca ('valge maja'), praegu muuseum
* 
* Graniitkivid rannikulGraniitkivid rannikul
* Vaade mereltVaade merelt

Viited
------

1. ↑  LA GEOGRAFIA DELL'ARCIPELAGO saidil lamaddalena.it (*itaalia keeles*)

Välislingid
-----------

 Caprera – pildid, videod ja helifailid Wikimedia Commonsis
* Da Caprera a Caprera - L`isola di Garibaldi (*itaalia keeles*)
|  |  |
| --- | --- |
|  |  *See artikkel räägib poolsaarest; Henry David Thoreau teose kohta vaata artiklit Cape Cod (Thoreau)* |

---

**Cape Cod** on poolsaar Ameerika Ühendriikide idarannikul Massachusettsi osariigis. Koos ümbritsevate saartega moodustab ta Barnstable'i maakonna.

Aastal 1914 eraldati poolsaar mandrist umbes 165 meetri laiuse Cape Codi kanaliga. Üle kanali on ehitatud raudteesild ja kaks maanteesilda.

Cape Cod on populaarne turismisihtkoht ja paljude filmide tegevuspaik. Ta on kuulus oma valgete liivarandade ja maaliliste majakate poolest.

Poolsaarel on umbes 230 000 püsielanikku, kes tegelevad muu hulgas turistide teenindamise ning jõhvikate, austrite ja homaaride kasvatamisega.

Kliima
------

Cape Codi kliima on mõõdukam kui läheduses sisemaal. Atlandi ookeani mõju tõttu on temperatuurid tavaliselt suvel mõne kraadi võrra madalamad ja talvel mõne kraadi võrra kõrgemad. Poolsaar on tuntud oma pikkade kevadete poolest – teda jahutab talvest külm meri. Seevastu on seal pikk vananaistesuvi – suvest soe meri soojendab. Kõrgeim registreeritud temperatuur on +40 °C ja madalaim registreeritud temperatuur -12 °C. Harilikult esineb igal talvel 1–5 ööl öökülma, kuid on juhtunud ka öökülmadeta talvi. Seetõttu saavad Cape Codil kasvada taimed, mis pisut sisemaal ei kasva, näiteks teepõõsas, *Ilex opaca*, suureõieline magnoolia ja *Albizia julibrissin* on Cape Codis oma levila põhjatipus.

Kliimat ei mõjuta soe Golfi hoovus, mis tükk maad lõuna pool, Virginias, mandrist eemaldub, vaid külm Labradori hoovus ja selle tulemusena tõuseb veetemperatuur meres harva üle +18 °C, välja arvatud poolsaare ja mandri vahele jäävas lahes.

Cape Cod ulatub üsna kaugele merre ja sellepärast tabavad teda aeg-ajalt mööda Atlandi ookeani kulgevad orkaanid. Seni kõige laastavam orkaan tabas Cape Codi 1938. Tugevamaid kui 3. kategooria orkaane pole poolsaarel siiski mõõdetud.

Aastas sajab keskmiselt 991 mm. See on Uus-Inglismaa kõige väiksem sademehulk. Kõige vihmasemad on jaanuar (98 mm) ja märts (95 mm). Kõige kuivemad on juuli (62 mm) ja august (65 mm). Väiksem sademete hulk ei tähenda suuremat päikesevalguse aega, sest pilves on ilm sama sageli kui mujalgi Uus-Inglismaal, aga udu esineb rohkemgi.
|  |  |
| --- | --- |
|  |  *See artikkel käsitleb Konrad Mägi maali. Samanimelise Ants Laikmaa maali kohta vaata artiklit Capri maastik (Ants Laikmaa).* |

---

|  |
| --- |
|  |
| **"Capri maastik"** |
| **Konrad Mägi**, 1922–1923 |
| õli, lõuendil |
| 58,5 × 67,5 cm |
| Enn Kunila kunstikollektsioon |

**"Capri maastik"** on Konrad Mägi maal aastatest 1922–1923.

Taust
-----

1920. aastate alguses võttis Mägi ette pikema reisi Euroopas, plaanides reisida läbi Berliini Itaaliasse. Ta viibis välismaal 1921. aasta oktoobrist 1922. aasta sügiseni. Capri saarele jõudis ta 1922. aasta märtsi alguses ja jäi sinna umbes kuuks ajaks. Capril valmis Konrad Mägil kümmekond maali. Tema looming oli võtnud suuna maastikumaali suunas juba enne välisreisi ja Itaalia-teemaliste maalidega saabus tema loomingusse uus ajajärk. Itaalias maalitud või hiljem ateljees muljete põhjal valminud maalides on näha rahunemist ja maalilisemate väljendusvahendite kasutuselevõttu (sõjad, revolutsioonid ja raskused kunstikooli Pallas asutamisel olid toonud tema loomingusse ärevaid ning pingelisi meeleolusid).

Müügid oksjonitel
-----------------

2004. aasta aprillis toimunud oksjonil maksti maali eest miljon krooni (63 911 eurot) ja 25. septembril 2007 Haus Galeriis toimunud oksjonil müüdi teos 2 miljoni krooni eest (127 823 eurot), mis oli sel ajal uus Eesti rekord. Kõige kallimalt müüdud Eesti maalide edetabelis hoiab "Capri maastik" neljandat kohta.

Viited
------

1. ↑  Capri maastik – Enn Kunila kunstikollektsioon. Vaadatud 12.11.2021.
2. ↑  Konrad Mägi Capri maastik leidis omaniku 2 miljoniga. Äripäev, 27.09.2007.
3. ↑  Eesti kunstioksjonite kõigi aegade kümme kalleimat teost. Postimees, 25.09.2017.
**Lumpėnai** (saksa keeles *Lompönen*, ka *Groß Lumpönen*) on küla Leedus Pagėgiai omavalitsuses, Lumpėnai valla halduskeskus. Külas on põhikool ja raamatukogu. Lumpėnai asub Lumpė jõe kaldal. Külas on sündinud Väike-Leedu kultuuritegelane Enzys Jagomastas.

Külas asub Lumpėnai muinaskalme, mis oli kasutusel esimesel aastatuhandel enne Kristust ja kuhu maeti veel VI sajandil. Küla ennast mainiti kirjalikult esimest korda aastal 1536, kaardile kanti see esimest korda aastal 1665. Aastail 1709–1711 tabas küla katk, 24 sealsest elanikust jäi ellu 9. Aastal 1739 avati Lumpėnais kool. Küla kuulus Memeli piirkonda, mis liideti Leeduga aastal 1923. Nõukogude ajal oli Lumpėnai kohaliku sovhoosi keskasula, tänapäeval tegutseb seal põllumajanduskooperatiiv „Lumpėnų Rambynas".

Küla nimi tuleneb Lumpė jõest. See on omakorda nime saanud preisi keelest, kus *lumpe* tähendab porist paika, sood.

Viited
------

1. ↑  Lumpėnai. Visuotinė lietuvių enciklopedija, Kd. XIII (Leo-Magazyn). – Vilnius: Mokslo ir enciklopedijų leidybos institutas, 2008. 696 lk.

Välislingid
-----------

 Lumpėnai – pildid, videod ja helifailid Wikimedia Commonsis
* Infot küla kohta (*saksa keeles*)
* Küla portaalis vietoves.Lt
**Luna Alcalay** (**Lucia Günther**; 21. oktoober 1928 Zagreb – 9. oktoober 2012) oli Austria pianist ja helilooja. 

Luna Alcalay õppis Viini muusikaakadeemias Bruno Seidlhoferi juures klaverit ja Alfred Uhli juures kompositsiooni. Sai akadeemialt stipendiumi õpingute lõpetamiseks Roomas (1958). 

Naasnud Viini, töötas ta Viini Muusika- ja Näitekunstiakadeemias klaveriprofessorina.  Heliloojana rajas Alcalay kontakti rahvusvahelise avangardiga, külastas Darmstadt Holiday muusikakursusi ja oli tunnustatud Bruno Maderna poolt. 

Teda saatis varakult rahvusvaheline edu, mida näitab ka suur hulk kompositsiooniauhindu: 

* Darmstadt 1963 ja 1964,
* Gaudeamus- võistlus 1967
* Berlin 1972
* Rahvusvaheline ISCM-võistlus Itaalia 1973
* ORF Steiermark 1973
* "Preis der Stadt Wien" 1992

Luna Alcalay oli esimene naishelilooja, kellel on dokumentatsioon oma töö eest Austria Rahvusraamatukogus (september 2000), kus *relatif la sonorite* ja *pas de deux* viidi läbi esmakordselt.

Ta kirjeldas oma suhtumist muusikasse, traditsioon ja töö metoodika, *Nonconformist'na*.

Viited
------

1. ↑
2. ↑  /Alcalay\_Luna.pdf "Luna Alcalay" (PDF). `{{cite web}}`: kontrolli parameetri `|url=` väärtust (juhend)
**Kuisma** (*Eucryphia*) on kuismaliste sugukonda kuuluv taimeperekond.

Perekonda kuulub seitse liiki puid ning suuri põõsaid, mille looduslik levila asub Lõuna-Ameerikas ja Ida-Austraalia antarktilise kliimaga piirkondades. Kaks liiki kasvavad Lõuna-Ameerikas ning viis Austraalias, veel tuntakse mitmeid hübriide. 

Kõik liigid välja arvatud *Eucryphia glutinosa* on igihaljad. Liikidel on kas lihtlehed või 3-13 lehekesest koosnevad vastakad liitlehed. Taimed õitsevad hilissuvel või sügisel kaunite aromaatsete 3-6 cm suuruste kreemikasvalgete õitega.

Klassifikatsioon
----------------

Kuisma perekonda klassifitseeritakse järgmised liigid: 

* *Eucryphia billardieri*
* *Eucryphia cordifolia* – tšiili kuisma
* *Eucryphia glutinosa*
* *Eucryphia lucida* – lõhnav kuisma
* *Eucryphia milliganii* – väike kuisma
* *Eucryphia moorei* – haisukuisma

### Cronquisti süsteem

Cronquisti süsteemis klassifitseeritakse perekond roosilaadsete seltsi kuismaliste sugukonda.

### APG III süsteem

APG III süsteemi järgi *Oxalidales* seltsi *Cunoniaceae* sugukonda.

Välislingid
-----------

* Sissekanne GRIN-is
* Sissekanne NCBI-s
Chaudière'i sild üle Ottawa jõe ühendab Ottawat Gatineauga (foto 2013)
Puidust kaarsõrestik Union Bridge'i peaavas (1828–1836) (John Burrowsi akvarell, 1828)
1843. aastal valminud rippsild Union Suspension Bridge asendas 1836. aastal hävinud Union Bridge'i (Frederick Preston Rubidge'i litograafia, 1843)
**Chaudière'i sild** (prantsuse keeles *Pont de la Chaudière*, inglise keeles *Chaudière Bridge*) on sild üle Ottawa jõe Kanadas. Sild ühendab jõe vastaskallastel asuvaid Ottawat ja Gatineaud. 

Silla tänapäevane nimi on pandud lähedal asuva Chaudière Fallsi järgi. Silla esialgne nimi **Union Bridge** sümboliseeris Ülem-Kanada ja Alam-Kanada ühtsust.

Silla rajamine
--------------

1828. aastal ehitas inglise sõjaväeinsener John By üle Ottawa jõe mitmeavalise silla Union Bridge ühendamaks Bytowni (hilisem Ottawa) Wrightstowniga (hilisem Hulli linn, tänapäevane Gatineau linnaosa). 

Silla peamine ava, mis jäi Ottawa jõe põhjakalda ja jõesaare Chaudière Island vahele, sillati puidust kaarsõrestikuga, ülejäänud väiksemad sildeavad olid tarinduselt kivivõlvkonstruktsiooniga.

Silla peasilde (puidust kaarsõrestiku) pikkus oli 212 jalga (64,6 m). 

18. mail 1836 varises puidust sillasõrestik kokku.

Hilisemad sillad
----------------

Pärast silla peasilde kokkuvarisemist (1836) toimis põhjakalda ja jõesaare vahel kuni 1843. aastani praamiühendus. 1843. aastal valmis Samuel Keeferi projekteeritud rauast rippsild. **Union Suspension Bridge** oli sildeavaga 73,8 m. Silla ehitustöid tehti Alexander Christie juhtimisel. 

1889. aastal rekonstrueeriti silla peaava uuesti. Kandetarindid asendati terasest sõrestikkonstruktsioonidega.

Praeguse terasest sõrestikava ehitas 1919. aastal Kanada sillaehitusfirma Dominion Bridge Company.

Osa silla väikestest 1828. aastast pärit kivivõlvavadest on siiani säilinud ja kasutusel.

Silda on korduvalt remonditud. Viimati renoveeriti sild 2009. aastal.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Chaudière'i sild** |
**"Harta 12"** oli kodanikualgatuslik pöördumine, mis koostati ja avaldati 2012. aasta novembris, millega 17 Eesti ühiskonnategelast ja aktivisti juhtisid tähelepanu kitsaskohtadele Eesti riigi juhtimisel.

Hartale kirjutasid alla Andres Ammas, Ignar Fjuk, Tarmo Jüristo, Juhan Kivirähk, Marju Lauristin, Ahto Lobjakas, Silver Meikar, Jevgeni Ossinovski, Pärtel Piirimäe, Rein Raud, Jüri Saar, Marek Tamm, Indrek Tarand, Siim Tuisk, Daniel Vaarik, Tõnu Viik ja David Vseviov.

Pöördumise pealkiri pärineb Marju Lauristinilt ning number viitab pöördumise kirjutamise aastale. "Harta 12" esimese mustandi pani kirja Ahto Lobjakas.

"Harta 12" toetuseks korjati allkirju ajavahemikul 14.11.2012–19.10.2013. Kokku andis allkirja 18 210 inimest.

Vaata ka
--------

* Kaks Eestit
* Õmblusteta ühiskond

Viited
------

1. 1 2  Harta 12 Petitsioon.ee
2. ↑  Argo Ideon, "Hartakirjutajad" Postimees, 17. november 2012

Välislingid
-----------

* Harta 12 koduleht
* "Kivirähk: Reformierakonna nägusad meespoliitikud ja demokraatia keel" ERR, 23. november 2012
* Veiko Märka: Mässata, hartatada või vait olla? Sirp, 14.12.2012
**Ahisilla** on küla Harju maakonna Kose vallas Kose alevikust põhjas.

Küla lõunaosa läbib Pirita jõgi ning Ahisilla oja. Asula kagupiiri moodustab Kose–Jägala maantee ja idapiiri sealt samast alguse saav Viskla–Pikavere tee.

Lõunas piirab küla Kose alevik, läänes Krei, põhjas Mallavere, idas Viskla ja kagus Võlle küla.

Vaata ka
--------

* Ahisilla linnusekoht

Viited
------

1. ↑  Maa-amet, vaadatud 21.11.2020.
2. ↑  Statistikaamet, vaadatud 10.11.2020.
3. ↑

Kose valla lippKose valla lipp
Kose valla asulad

**Alevikud:** Ardu | Habaja | Kose | Kose-Uuemõisa | Ravila   

**Külad:** Aela | Ahisilla | Alansi | Harmi | Kadja | Kanavere | Kantküla | Karla | Kata | Katsina | Kirivalla | Kiruvere | Kolu | Krei | Kuivajõe | Kukepala | Kõrvenurga | Kõue | Laane | Leistu | Liiva | Lutsu | Lööra | Marguse | Nutu | Nõmbra | Nõmmeri | Nõrava | Ojasoo | Oru | Pala | Palvere | Paunaste | Paunküla | Puusepa | Rava | Raveliku | Riidamäe | Rõõsa | Saarnakõrve | Sae | Saula | Silmsi | Sõmeru | Sääsküla | Tade | Tammiku | Triigi | Tuhala | Uueveski | Vahetüki | Vanamõisa | Vardja | Vilama | Virla | Viskla | Võlle | Äksi
Asend Connecticuti osariigis
Farmingtoni veehoidla
**Hartfordi maakond** (*Hartford County*) on maakond USA-s Connecticuti osariigis. Geograafilised koordinaadid on 41°81' N, 72°73' W.

Maakonna halduskeskus puudub. Suurim linn on Hartford.

Maakonna pindala on 1944 km², millest 39 km² moodustab veepindala.

Elanike arv oli 2010. aasta rahvaloenduse järgi 894 014. Aastal 2000 oli elanike arv 857 183.

Hartfordi maakond on elanike arvult Connecticuti teine maakond.

Naabermaakonnad
---------------

* Hampdeni maakond (põhjas)
* Tollandi maakond (idas)
* New Londoni maakond (kagus)
* Middlesexi maakond (lõunas)
* New Haveni maakond (edelas)
* Litchfieldi maakond (läänes)

Ajalugu
-------

Hartfordi maakond moodustati 10. mail 1666.

Nagu Uus-Inglismaa osariikidele tavane, ei oma maakond maavalitsust - Connecticutis kaotati maakondade valitsused 1960. aastal, maakond eksisteeris edasi vaid teoreetilisel kujul, peamiselt statistilistel eesmärkidel.

2019. aastal esitas Connecticuti osariigivalitsus USA rahvaloenduse büroole (Census Bureau) palve, millega soovitas maakonnad välja vahetada planeerimisregioonide (Planning Region) vastu. Census Bureau kiitis kava heaks 2022. aastal, plaan rakendub täielikult 2024. aastaks, kui planeerimisregioone hakatakse lugema maakonnaga võrdväärseks üksuseks (county equivalent). Hartfordi maakonna 29 vallast 26 saavad Pealinna ala (Capitol Planning Region), 2 Loodekõrgendike (Northwest Hills Planning Region) ja 1 Naugatucki Oru (Naugatuck Valley Planning Region) planeerimisregioonide osaks.

|  |  | Hampdeni maakond |  |  |
| Litchfieldi maakond |  | Tollandi maakond |
| 

|  |  |  |
| --- | --- | --- |
| Lääs |   **Hartfordi maakond**   | Ida |

 |
|  |
| New Haveni maakond | Middlesexi maakond | New Londoni maakond |

| * v
* r
Connecticuti maakonnad |
| --- |
| 
Fairfield **·** Hartford **·** Litchfield **·** Middlesex **·** New Haven **·** New London **·** Tolland **·** Windham |  |

1. ↑  "Governor Lamont Announces U.S. Census Bureau Approves Proposal for Connecticut's Planning Regions To Become County Equivalents". *CT.gov - Connecticut's Official State Website* (inglise). Vaadatud 18. juulil 2023.
2. ↑  "Change to County Equivalents in the State of Connecticut". 14. detsember 2020.
**Hirvli** on küla Harju maakonnas Kuusalu vallas.

Hirvli külas asub Hirvli Saeveski OÜ ja piimafarm Karukämmal OÜ, mille kari koosneb Eesti maatõugu veistest.

Hirvli külas asub Hirvli raamatukogu. Seal on olnud Hirvli kool.

Hirvli küla aadressil on registreeritud TRABIFLEX OÜ , mis tegeleb Keilas hüdraulikatoodete jae- ja hulgimüügiga.

Vaata ka
--------

* Hirvli–Vahastu tee
* Hirvli suurkivi
* Hirvli külanõukogu

Viited
------

1. ↑  Maa-amet, vaadatud 21.11.2020.
2. ↑  Statistikaamet, vaadatud 10.11.2020.
3. ↑  Eesti haldus- ja asustusjaotuse klassifikaator, vaadatud 9.06.2014.
4. ↑  Ülle Tamm (04.05.2017). "Karukämbla farm sai parima maakarjakasvataja rändkarika". *Sõnumitooja*.

Kuusalu valla vapp
Kuusalu valla asulad

**Alevikud:** Kiiu | Kolga | Kuusalu  

**Külad:** Allika | Andineeme | Aru | Haavakannu | Hara | Hirvli | Ilmastalu | Joaveski | Juminda | Kaberla | Kahala | Kalme | Kasispea | Kemba | Kiiu-Aabla | Kodasoo | Koitjärve | Kolga-Aabla | Kolgaküla | Kolgu | Kosu | Kotka | Kupu | Kursi | Kuusalu | Kõnnu | Külmaallika | Leesi | Liiapeksi | Loksa | Murksi | Mustametsa | Muuksi | Mäepea | Nõmmeveski | Pala | Parksi | Pedaspea | Pudisoo | Põhja | Pärispea | Rehatse | Rummu | Salmistu | Saunja | Sigula | Soorinna | Suru | Suurpea | Sõitme | Tammispea | Tammistu | Tapurla | Tsitre | Turbuneeme | Tõreska | Uuri | Vahastu | Valgejõe | Valkla | Vanaküla | Vihasoo | Viinistu | Virve
Éverton 2018. aastal Flamengo särgis
**Éverton Cardoso da Silva** (tuntud enam lihtsalt kui **Éverton**; sündinud 11. detsembril 1988 Nortelândias) on Brasiilia jalgpallur, kes mängib vasaku äärepoolkaitsjana Brasiilia kõrgliiga klubis Cuiabá.

Ta alustas klubikarjääri 2006. aastal Paranás. 2008. aastal suundus ta laenule Brasiilia kõrgliiga klubisse Flamengo, kellega tuli 2009. aastal Brasiilia meistriks.

2010. aasta jaanuaris liitus ta Mehhiko kõrgliiga klubiga Tigres UANL, kuid ei suutnud seal klubi põhikoosseisu liikmeks saada. 2011. aastal oli ta laenul Brasiilia kõrgliiga klubis Botafogo, 2012. aastal Lõuna-Korea kõrgliiga klubis Suwon Samsung Bluewings ja 2013. aastal Brasiilia kõrgliiga klubis Athletico Paranaense.

2014. aastal naasis ta Flamengosse. Ta mängis seejärel Flamegos kuni 2018. aasta aprillini, mil liitus São Pauloga, kellega sõlmis kolmeaastase lepingu.

2020. aastal liitus ta Brasiilia kõrgliiga klubiga Grêmio. 2022. aasta jaanuaris läks ta laenule Cuiabásse.

Saavutused
----------

Flamengo
* Campeonato Brasileiro Série A (1): 2009
* Campeonato Carioca (3): 2009, 2014, 2017

Grêmio
* Campeonato Gaúcho (2): 2020, 2021

Cuiabá
* Campeonato Mato-Grossense (1): 2022

Viited
------

1. ↑  "São Paulo anuncia a contratação de Everton, ex-Flamengo". globoesporte.com. 17.4.2018. Vaadatud 11.8.2019
2. ↑   (vaadatud 8.4.2022)
**Hirtenberg** on vald (*Marktgemeinde*) Austrias Alam-Austria liidumaal Badeni ringkonnas. Triestingi jõgi voolab valla lõunapiiril. Wienerwaldist laskuv Triestingi org suubub siin Viini nõkku.

Liiklus
-------

*Leobersdorfi raudtee*, mis ühendab Austria Lõunaraudteed Leobersdorfis Austria Lääneraudteega Sankt Pöltenis, kulgeb valla lõunapiiril. Hirtenbergi raudteejaam asub Enzesfeldi piirkonnas. Peamine maantee vallas on liidumaantee B18 Hainfelder Bundesstraße.

Ajalugu
-------

Nimi "Hirtenberg" on tuletatud väikese linnuse Feste Huotto nimest. Linnus asus mäel, kust avaneb vaade Triestingi orule. Esimese Türgi sõja lõpus 1532. aastal sai Kasim Bei armee Hirtenbergi piirkonnas lüüa. 20. sajandi alguses asutati mõned tööstusettevõtted: kudumisettevõte, laskemoonavabrik Otto Eberhardt Patronenfabrik (koos Mauthauseni koonduslaagri all-laagriga) ja terasetootmisettevõte. Seetõttu on Hirtenbergi vapil kolme korstnaga tööstushoone. Suured ettevõtted on nüüd palju väiksemad ja annavad tööd palju vähematele inimestele kui varem ning on hakanud tootma erinevaid asju, nagu turvapatjade süüteid, teraskappe või autovelgi.

Avalikud hooned
---------------

* Liiduvangla - suuruselt viies vangla Austrias.

Viited
------

1. ↑  Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019.
2. ↑  Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.

Badeni ringkonna vallad

* Alland
* Altenmarkt an der Triesting
* Bad Vöslau
* Baden
* Berndorf
* Blumau-Neurißhof
* Ebreichsdorf
* Enzesfeld-Lindabrunn
* Furth an der Triesting
* Günselsdorf
* Heiligenkreuz
* Hernstein
* Hirtenberg
* Klausen-Leopoldsdorf
* Kottingbrunn
* Leobersdorf
* Mitterndorf an der Fischa
* Oberwaltersdorf
* Pfaffstätten
* Pottendorf
* Pottenstein
* Reisenberg
* Schönau an der Triesting
* Seibersdorf
* Sooß
* Tattendorf
* Teesdorf
* Traiskirchen
* Trumau
* Weissenbach an der Triesting